पाएं अपने शहर की ताज़ा ख़बरें और फ्री ई-पेपरडाउनलोड करें
ग्राम पंचायत माण्डव ने ग्राम पंचायत की काेरम की बैठक में 6 से 15 मई तक लॉकडाउन लागू करते हुए जीराे मोबिलिटी लागू करने का निर्णय लिया। कोरोना महामारी की दूसरी लहर में बढ़ते हुए संक्रमण से गांव को मुक्त रखने के लिए सम्पूर्ण माण्डव गांव में 11 दिन के लिए जीरो मोबिलिटी पर सभी ने सहमति जताई।
पुलिस मित्र ध्रुवराजसिंह चौहान और भरतलाल पाटीदार ने बताया की बंद के दौरान दूध विक्रेता सुबह 6.30 से 7. 30 तक और शाम को 6 से 7 बजे तक दूध देने आ सकेंगे। किराना स्टोर होम डिलीवरी ही करेंगे। दुकान खुली पाई जाने पर काेरम जुर्माना वसूल करेगा। गांव में अनावश्यक घूमने पर जुर्माना लगाया जाएगा। दुकान खुली मिलने पर सख्त कार्रवाई के साथ जुर्माना वसूलेंगे।
काेर कमेटी में सरपंच सोहनलाल कोटेड़, उपसरपंच इन्दिरा कुंवर चौहान, पीईईओ बहादुर सिंह परमार, सचिव कृष्णराजसिंह चाैहान, पटवारी राकेश मकवाणा, ग्राम पंचायत सदस्य वालजी पाटीदार, बसंतलाल दर्जी, संगीता पाटीदार, मुकेश परमार, मणि देवी, शंकर खराड़ी, सीता देवी, राजेश कोटेड़ माैजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva zho_Hant eng_Latn